104. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ1/2223 της 3/15 Μαρτ. 1989 (ΦΕΚ Β΄ 193) Τρόπος απόδειξης προϋπηρεσίας εκπ/κων σε σχολεία της ιδιωτικής εκπαίδευσης στις περιπτώσεις που τα δικαιολογητικά δεν είναι πλήρη. Έχοντας υπόψη: 1.Τις διατάξεις της περίπτ. Ζ΄ της παρ. 2 του άρθρ. 6 του Νόμ. 1810/1988. 2.Τις διατάξεις του άρθρ. 6 του Νόμ. 1824/88. 3.Την υπουργική απόφαση αριθ. Δ1/1265/7.2.89 (ΦΕΚ 96/10.2.89 τ.Β΄), αποφασίζουμε: Το εβδομαδιαίο ωράριο διδασκαλίας και η διάρκεια της προϋπηρεσίας των εκπαιδευτικών σε σχολεία της ιδιωτικής εκπαίδευσης που δεν αποδεικνύονται με τα δικαιολογητικά που ορίζονται στην υπουργική απόφαση αριθ. Δ1/1265/7.2.89 (ΦΕΚ 96/10.2.89 τ.Β΄), (ανωτ. αριθ. 102), θα εξετάζονται από τα αρμόδια υπηρεσιακά συμβούλια (ΚΥΣΠΕ και ΚΥΣΔΕ), εφόσον υπάρχουν μεν επίσημα στοιχεία των υπηρεσιών της εκπαίδευσης, αλλά τα στοιχεί αυτά δεν είναι πλήρη όπως ορίζονται στην πιο πάνω απόφαση. Τα ανωτέρω συμβούλια θα εξετάζουν τα στοιχεία που θα υποβάλλονται μέσω των αρμόδιων Δ/νσεων και Γραφείων Εκπ/σης και θα αποφασίζουν σχετικά. Η πράξη του Συμβουλίου εγκρίνεται με υπουργική απόφαση και εκτελείται από εις αρμόδιες Δ/νσεις και Γραφεία Εκπ/σης στα οποία ανήκουν οργανικά οι εκπαιδευτικοί. Τροποποιήθηκε από την Δ2/24997/3-24 Δεκ. 1990 (ΦΕΚ Β΄ 805), αποφ. Υπ. Εθν. Παιδ. και Θρησκ., κατωτ. αριθ. 107. 